b'\n_START_ARTICLE_\nVolksb\xc3\xbchne\n_START_PARAGRAPH_\nVolksb\xc3\xbchne am Rosa-Luxemburg-Platz, lyhyemmin Volksb\xc3\xbchne, on teatteri Saksan p\xc3\xa4\xc3\xa4kaupungissa Berliiniss\xc3\xa4. Se sijaitsee Berliinin keskustassa Mitten kaupunginosassa Rosa-Luxemburg-Platzilla. _NEWLINE_Volksb\xc3\xbchnen juuret juontuvat Freie Volksb\xc3\xbchne -liikkeeseen, joka ty\xc3\xb6sti vision kansanteatterista (saks. Volksb\xc3\xbchne) vuonna 1892. Nykyinen teatterirakennus rakennettiin vuosina 1913\xe2\x80\x931914 ja sen suunnitteli unkarinjuutalainen arkkitehti Oskar Kaufmann. Rakennus k\xc3\xa4rsi muun Berliinin tavoin mittavia vaurioita toisen maailmansodan ilmapommituksissa. Teatteri j\xc3\xa4i Saksan demokraattisen tasavallan puolelle ja se j\xc3\xa4lleenrakennettiin vuosina 1950\xe2\x80\x931954 arkkitehti Hans Richterin johdolla.'